Helmikuun ennuste talvilomiin asti: Sää kylmenee – mutta vain tilapäisesti - Kotimaa - Uutiset - MTV.fi
Tämän viikon alkupuoli on hyvin lauha. Maan etelä- ja keskiosassa sateet ovat laajalti vettä ja räntää, pohjoisessa räntää ja lunta.Sää näyttää kuitenkin viilenevän loppuviikolla, kun matalapaine siirtyy keskisen Euroopan ylle ja Suomi jää matalapaineen kylmemmälle puolelle.
– Perjantaista lähtien etelässäkin käydään pakkasella ja sade voi olla ajoittain lunta. Ensi viikko näyttää tätä viikkoa viileämmältä. Maan keski- ja pohjoisosaan viikonloppu ja ensi viikko tuovat lisää lunta. Etelässä ja lounaassa ollaan lumi- ja vesisateen rajalla, ennustaa MTV Uutisten meteorologi Pekka Pouta.Koululaisten talvilomia vietetään helmikuun lopussa ja maaliskuun alussa. Tuore Euroopan keskipitkien sääennusteiden keskuksen ECMWF:n neljän viikon ennuste ennakoi, että keskisen Euroopan matalapaine on vain tilapäinen.– Neljän viikon ennusteen mukaan kylmeneminen ei tuo talvea kunnolla takaisin etelään. Kuun lopulla meille voimistuu jälleen lauha lounaisvirtaus. Jakso näyttää hyvin sateiselta, tulkitsee Pekka Pouta ECMWF:n ennustetta.Paikkakuntakohtaiset ennusteet ja sadetutka MTV:n sääsivustolla.
Säästä lohdutonta kerrottavaa: ”Hyvin vetiseltä näyttää” 9.2.2016